  Анжелика Тихонова корреспондент Удмуртилэн кунлык басьтон нуналэз азьын элькунлэсь Кун премизэ басьтӥсьёс тодмо луизы. Соос пӧлын Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтын ужасьёс но, тодосчиосты ӟуч-удмурт кыллюкамез поттэмзы понна пусйизы. Со сярысь Центрлэн пресс-службаез ивортӥз. Искусство, литература но дышетон удысъя Удмуртилэн Кун премиезлэн лауреатъёсыз луизы: - Леонид Ившин - Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтысь кылосбур эскеронъёсъя ёзэтысь тодосъя ӧнерчи; - Людмила Карпова - Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтысь кылосбур эскеронъёсъя ёзэтысь тодосъя валтӥсь ӧнерчи; - Людмила Кириллова - Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтысь кылосбур эскеронъёсъя ёзэтысь тодосъя бадӟымез ӧнерчи; - Сергей Максимов - Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтысь кылосбур эскеронъёсъя ёзэтысь тодосъя ӧнерчи; - Ольга Титова - Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтысь кылосбур эскеронъёсъя ёзэтысь тодосъя ӧнерчи. Искусство, литература но дышетон удысъя ик Кун премиос Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая институтысь «Удмуртская Республика: Здравоохранение» энциклопедия кылдытӥсьёс басьтӥзы.  Со сяна, Кун премиосын пусйизы: тодос но технологиос удысъя - эмчиослэсь группазэс «Дети Удмуртии: перспективное популяционное исследование качества жизни» эскерон понна; Ижысь радиозаводын ужасьёсты - мувӧй поттыны электронасосъёсын ужан станциосты кылдытон но лэсьтыны кутскон понна; «Завод микроэлектронных технологий» огазеяськонын ужасьёсты - Т-14 «Армата» танклы активной защиталы огъет лэсьтонэз кутскыны СВЧ-техника поттон технологиез дышетэм понна; Механикая чупчи заводысь ужасьёсты - титан кисьтэмлэсь горячедеформированной гумыос поттонэз радъям понна. Тодэ вайытом, ӟуч-удмурт кыллюкамез 2020-тӥ ар кутсконын поттӥзы. Отчы 55 сюрслэсь трос кылъёс пыризы.  Тегъёс: Ижкар Удмуртия премия удмурткыл Тодос  